Diari Oficial de la Generalitat Valenciana


Sumari del DOGV 8760, del 12-03-2020 (2020/2258)

Informació pública del projecte bàsic de construcció del viaducte del Quisi, al tram Calp-Teulada, de la línia 9 de la xarxa TRAM d'Alacant, al terme municipal de Benissa.
---------------------------------------------------------------------------------------------------------------------------------------------------------------------------

### Dades del document

Número de DOGV
:   8760

Data del DOGV
:   12-03-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/2258


Organisme emissor
:   Ferrocarrils de la Generalitat Valenciana

Tipus de document
:   Anunci

Informació pública del projecte bàsic de construcció del viaducte del Quisi, al tram Calp-Teulada, de la línia 9 de la xarxa TRAM d'Alacant, al terme municipal de Benissa. [2020/2258]  
Ferrocarrils de la Generalitat Valenciana (FGV), com a administrador de les infraestructures de transport ferroviari i tramviari, segons l'Ordre 2/2016, de 15 de febrer, de la Conselleria d'Habitatge, Obres Públiques i Vertebració del Territori, per la qual s'aprova el Catàleg d'infraestructures ferroviàries i tramviàries de la Generalitat i la seua adscripció als efectes de la seua administració, ha redactat el projecte bàsic de construcció del viaducte del Quisi, al tram Calp-Teulada, de la línia 9 de la xarxa TRAM d'Alacant, que ha sigut aprovat el passat 14 de novembre de 2019 per resolució del director d'explotació d'FGV.  
  
La participació pública es tramita per a fer accessible la informació rellevant sobre les accions previstes en el projecte indicat, els efectes sobre el paisatge existent i la qualitat dels generats. Addicionalment, es pretén obtindre informació útil del públic interessat i facilitar i canalitzar el dret a formular observacions i comentaris en l'actual fase del procediment. Amb tot això, s'articula la possibilitat de tindre coneixement de l'opinió o les preferències del públic interessat respecte del valor dels paisatges afectats.  
Durant el termini d'un mes, a comptar de la publicació d'aquest anunci en el Diari Oficial de la Generalitat Valenciana, qualsevol persona interessada podrà formular les seues al·legacions i observacions en matèria de paisatge. A aquest efecte, la consulta de la documentació per a articular la participació pública es podrà dur a terme en les dependències de Ferrocarrils de la Generalitat Valenciana, situades a l'avinguda de la Vila Joiosa, 2, d'Alacant 03169, en horari de 9 a 14 hores en dies laborables, i també en la pàgina web d'FGV, l'adreça de la qual és http://www.fgv.es/informaciones-publicas/.   
A l'efecte d'instrumentar la participació ciutadana es promourà el diàleg electrònic amb els ciutadans i les ciutadanes articulant canals electrònics; per a això, s'estableix l'adreça electrònica habilitada participacionquisi\_baq@tri.oa. També podran entregar-se les consideracions de la participació a través de format paper; en aquest últim cas, la documentació aportada per les persones interessades s'haurà d'entregar en el Registre d'FGV a les dependències de Ferrocarrils de la Generalitat Valenciana, situades a l'avinguda de la Vila Joiosa, 2, d'Alacant 03464, en horari de 9 a 14 hores en dies laborables.   
La difusió de la participació pública es realitzarà en dues fases. Una primera fase de subministrament de la informació i lliurament d'aportacions de la ciutadania mitjançant les accions anteriorment indicades (durant el termini d'un mes), i una segona fase d'intercanvi i consulta pública de les aportacions de la ciutadania a través dels mitjans anteriorment especificats, amb la seua posterior anàlisi, contestació a les persones interessades i publicació en la pàgina web d'FGV http://www.fgv.es/informaciones-publicas/. Això permetrà la incorporació d'aquelles determinacions que puguen resultar d'interés per al projecte objecte d'aquesta participació.  
D'aquesta manera, s'atorga al públic interessat l'accés a la informació i el dret de participació per a la formulació d'al·legacions, observacions i suggeriments, així com per a rebre les contestacions substanciades. És, per tant, el públic en general, tant ciutadans individuals com organitzacions i col·lectius, la població a la qual es dirigeix aquesta participació.   
  
València, 3 de març de 2020. - El director gerent: Emilio Bayarri Roca.